**Oznam pre vlastníkov/držiteľov psa**

Obec oznamuje vlastníkom/držiteľom psa povinnosť zabezpečiť trvalé označenie transportérom (**čipom** obsahujúcim základné údaje o psovi a informácie, kto je jeho majiteľom), ktorý umiestni veterinár psovi bezbolestným spôsobom pod kožu. Vlastník psa je povinný začipovať svojho psa najneskôr **do 12 týždňov veku psa**. V prípade, ak tak vlastník psa neurobí, orgán veterinárnej správy uloží vlastníkovi psa pokutu.

Priznanie k dani za psa podáva každý vlastník/držiteľ psa, ak pes dosiahol 6 mesiacov veku na tlačive č. MF/021249/2014-725. Základom dane je počet psov a daňovník podá vznik alebo zánik daňovej povinnosti do 30 dní.

**Daňová povinnosť** vzniká prvým dňom kalendárneho mesiaca nasledujúceho po mesiaci, v ktorom sa stal pes predmetom dane, a zaniká posledným dňom v mesiaci, v ktorom prestal byť pes predmetom dane, ak si daňovník splnil svoju daňovú povinnosť „odhlásenia psa“ riadne a včas.